13.1 ข้อมูลทางการเงินโดยสรุป

[]

[]

[]

[]

[]

[]

[]

[]

[]

[]

[]

[]

[]

[]

อัตราส่วนทางการเงิน

เฉพาะบริษัทฯ

[]

งบการเงินรวม

[]

13.2คำอธิบายและการวิเคราะห์ฐานะการเงินและผลการดำเนินงาน (เฉพาะบริษัทฯ)

การผลิต

ในปีที่ผ่านมาบริษัทได้รับผลกระทบจากวิกฤตเศรษฐกิจโลกในไตรมาสสุดท้ายของปี 2551
ถ้าพิจารณาจากงบการเงินรวมของบริษัทฯตั้งแต่ต้นปีจนถึงไตรมาสที่ 3
จะเห็นได้ว่ามีผลประกอบการอยู่ในเกณฑ์ที่น่าพอใจ และดีกว่าเมื่อเทียบกับช่วงเดียวกันของปี 2550

ภายใต้สถานการณ์ของอุตสาหกรรมที่ไม่ค่อยสู้ดีเท่าไหร่นักและวิกฤตเศรษฐกิจโลก
บริษัทได้ลดกำลังการผลิตไปเพียง 7% กล่าวคือในระหว่างปี 2551 บริษัทผลิตประมาณ 205,000
เมตริกตัน เมื่อเปรียบเทียบกับปีก่อนหน้านี้บริษัทผลิตที่ประมาณ 221,000 เมตริกตัน

ภายใต้สถานการณ์การตลาดที่ค่อนข้างลำบาก
บริษัทได้เลื่อนโครงการขยายกำลังการผลิตออกไปถึงสิ้นปี 2552
เมื่อขยายกำลังการผลิตเสร็จสิ้นบริษัทจะเป็นโรงงานที่มีกำลังการผลิตจากโรงงานเดียวเท่ากับ
300,000 เมตริกตันต่อปี ซึ่งเป็นโรงงานเดียวในโลกที่มีกำลังการผลิตจากโรงงานเดียวสูงที่สุด

การขาย

จากสถานการณ์เศรษฐกิจส่งผลให้ยอดขายลดลง 10%

ยอดขายเพิ่มขึ้นจาก 6802 ล้านบาท เป็น 9032 ล้านบาท เนื่องจากการรับรู้รายได้เพิ่มขึ้น 35%
เป็นผลจากต้นทุนเพิ่มขึ้น จึงได้ปรับราคาขายสูงขึ้นตามราคาวัตถุดิบที่เพิ่มขึ้น

ปี 2551 อัตราส่วนการส่งออกต่อยอดขายในประเทศใกล้เคียงกับปีที่ผ่านมา คือที่ 45:55
ซึ่งสอดคล้องกับกลยุทธ์ของบริษัทในอันที่จะผลิตสินค้าในระดับที่เหมาะสมและตรงตามความต้องการของลูกค้า
ซึ่งทำให้บริษัทสามารถมีกำไรและปริมาณขายมากขึ้น

รายได้อื่น

บริษัทมีดอกเบี้ยรับลดลงจาก 38 ล้านบาทเหลือ 15 ล้านบาท
เนื่องจากมีการปรับตัวลดลงของดอกเบี้ยในตลาดเงิน

บริษัทได้รับเงินรับจากการเลิกกิจการของบริษัทที่เกี่ยวข้องกันเป็นเงินจำนวน 22 ล้านบาท
ซึ่งรับจากการแบ่งกำไรสะสมจากการชำระบัญชีของบริษัท แพน เซ็นจูรี่ โอลิโอเคมีคอล เบอร์ฮัด
ซึ่งเลิกกิจการในปี 2550

บริษัทมีกำไรจากอัตราแลกเปลี่ยนจำนวน 15 ล้านบาท
เทียบกับปีที่ผ่านมาบริษัทขาดทุนจากอัตราแลกเปลี่ยนจำนวน 42 ล้านบาท
เนื่องจากค่าเงินบาทอ่อนค่าลง ทำให้มีการรับรู้ยอดขายจากการส่งออกมากขึ้น

ต้นทุนและค่าใช้จ่าย

ต้นทุนขายของบริษัทเพิ่มขึ้น 56% จาก 5,088 ล้านบาทในปี 2550 เป็น 7917 ล้านบาทในปี 2551
เนื่องจากต้นทุนวัตถุดิบสูงขึ้น

บริษัทได้บันทึกผลขาดทุนจากการลดมูลค่าของสินค้าคงเหลือจำนวน 416 ล้านบาท
เนื่องจากบริษัทมีสินค้าคงคลังที่มีราคาสูง ณ สิ้นปี และราคาเริ่มลดลง

ในปี 2551 บริษัทมีค่าใช้จ่ายทางเงินเท่ากับ 16 ล้านบาท เทียบกับ 2.2 ล้านบาทในปีก่อนหน้า
เนื่องจากบริษัทได้มีการกู้หนี้ระยะสั้นมาใช้เพื่อเป็นทุนหมุนเวียน ทำให้มีดอกเบี้ยจ่ายเพิ่มขึ้น
ในขณะเดียวกันบริษัทมีดอกเบี้ยรับลดลงจาก 38 ล้านบาท เหลือ 15 ล้านบาท
เนื่องจากอัตราดอกเบี้ยในตลาดลดลงและบริษัทมีเงินเหลือน้อยลง
เพราะนำมาหมุนเวียนใช้ภายในบริษัทฯ

กำไร

บริษัทได้บันทึกกำไรสุทธิเท่ากับ 185 ล้านบาทสำหรับผลประกอบการของบริษัทในปี 2551
เปรียบเทียบกับกำไรปี 2550 ซึ่งเท่ากับ 1083 ล้านบาท โดยบริษัทมีกำไรลดลงเท่ากับ 83%
เนื่องจากผลของวิกฤตเศรษฐกิจในช่วงไตรมาสที่ 4 ของปี และประกอบกับต้นทุนที่เพิ่มขึ้น
และผลขาดทุนจากการลดมูลค่าของสินค้าคงเหลือ

สถานะทางการเงิน (ของบริษัท)

สินทรัพย์

มูลค่าสินทรัพย์ทั้งสิ้น ณ 31 ธันวาคม 2551 เท่ากับ 7,093 ล้านบาทเพิ่มขึ้นจาก 6,896
ล้านบาทในปีก่อนหน้า เท่ากับ 3% เนื่องจากสาเหตุดังนี้

-   เงินสด

  เงินสดหรือรายการเทียบเท่าเงินสดและเงินทุนที่ฝากกับสถาบันการเงินลดลงเหลือ 239
  ล้านบาทเปรียบเทียบกับ 1,122 ล้านบาทในปี 2550 เนื่องจากกำไรลดลง
  และบริษัทมีการลงทุนในสินทรัพย์เพิ่มขึ้น และมีความต้องการใช้เงินทุนหมุนเวียนเพิ่มขึ้น

-   สินค้าคงคลัง

ณ สิ้นปี บริษัทได้บันทึกสินค้าคงคลังสูงขึ้นเป็น 1,465 ล้านบาท เปรียบเทียบกับ 984 ล้านบาทในปี
2550 เนื่องจากบริษัทมีวัตถุดิบและสินค้าสำเร็จรูปมากขึ้น
นอกจากนี้สินค้าคงคลังประเภทวัตถุดิบได้เพิ่มสูงขึ้นจากต้นทุนที่สูงขึ้น
ขณะที่สินค้าสำเร็จรูปบริษัทมีมากขึ้นจากการที่ความต้องการของตลาดลดลงในช่วงไตรมาสที่ 4

-   ที่ดิน อาคาร และสิ่งปลูกสร้าง

  บริษัทได้ซื้อที่ดินเพิ่มและได้อยู่ระหว่างการขยายกำลังการผลิต ทำให้ที่ดิน
  อาคารและสิ่งปลูกสร้างเพิ่มขึ้น 34.1% เป็น 2,109 ล้านบาท เปรียบเทียบกับ 1,572 ล้านบาท
  ในปีที่ผ่านมา

หนี้สินและส่วนผู้ถือหุ้น

หนี้สินของบริษัท ณ สิ้นปีมีจำนวนเท่ากับ 709 ล้านบาท เพิ่มขึ้น 66 ล้านบาท เป็นผลเนื่องมาจาก

-   เจ้าหนี้การค้าและเจ้าหนี้ค่าซื้อเครื่องจักรและอุปกรณ์

  เจ้าหนี้การค้าสูงขึ้นทั้งเจ้าหนี้การค้าทั่วไปและเจ้าหนี้ในส่วนการซื้อเครื่องจักรและอุปกรณ์
  ทั้งนี้เป็นธุรกิจปกติและเป็นผลจากการขยายกำลังการผลิต

-   หนี้สินจากตราสารอนุพันธ์ – สัญญาแลกเปลี่ยนพลังงาน

  บริษัทมียอดการทำสัญญาแลกเปลี่ยนพลังงานคงเหลือ ณ วันสิ้นปี
  เป็นผลจากการประกันความเสี่ยงจากการผันผวนของราคาวัตถุดิบ

กำไรต่อหุ้นขั้นพื้นฐาน

กำไรต่อหุ้นขั้นพื้นฐานเท่ากับ 0.62 บาทในปี 2551 สูงขึ้นเมื่อเปรียบเทียบกับ 3.61 บาทในปี
2550 เนื่องจากกำไรในปี 2551 ลดลง

มูลค่าหุ้นตามบัญชีต่อหุ้น

มูลค่าหุ้นตามบัญชีต่อหุ้นเพิ่มขึ้นเป็น 21.28 บาทในปี 2551 เพิ่มขึ้นจาก 21.56 บาทในปี 2550
เนื่องจากกำไร ลดลง

การวิเคราะห์อัตราส่วนทางการเงิน (เฉพาะบริษัทฯ)

สภาพคล่อง

บริษัทมีอัตราส่วนสภาพคล่องเท่ากับ 4.84 เท่า ลดลงเท่ากับ 49%
เป็นผลจากการลดลงของลูกหนี้การค้า การเพิ่มขึ้นของเจ้าหนี้การค้า
และหนี้สินจากตราสารอนุพันธ์ - สัญญาแลกเปลี่ยนพลังงาน

ส่วนของทุน

ที่ผ่านมาบริษัทได้คงอัตราส่วน D/E ratioอยู่ในระดับที่ต่ำมาก ซึ่ง ณ
สิ้นปีบริษัทไม่มีเงินกู้ระยะยาวและเงินกู้ระยะสั้น อัตราส่วน D/E ratio สำหรับปี 2551 เท่ากับ
0.11:1

ความสามารถในการทำกำไร

อัตราส่วนกำไรขั้นต้น (gross profit margin)เพิ่มขึ้นเป็น 7.74%ในปี 2551 เปรียบเทียบกับ
25% ในปี 2550 บริษัทมีกำไรสุทธิ (net profit margin) อัตราการทำกำไรลดลงเหลือ 2%
เมื่อเปรียบเทียบกับ 15.7% ในปี 2550 เนื่องจากต้นทุนขายที่สูงขึ้น
และการขาดทุนจากการลดมูลค่าของสินค้าคงเหลือ

อัตราผลตอบแทนต่อส่วนของผู้ถือหุ้นลดลงเหลือ 2.9% จาก 17.9% เนื่องจากกำไรที่ลดลง

ประสิทธิในการดำเนินงาน

ผลตอบแทนของสินทรัพย์ถาวร(fixed assets turnover ratio)ลดลงจาก 86% ในปี 2550
เหลือ 19% ในปี 2551 เนื่องจากบริษัทมีกำไรลดลง และเป็นผลจากการขยายกำลังการผลิต
อัตราการหมุนเวียนสินค้าคงคลัง (inventory turnover ratio)เพิ่มขึ้นจาก 5.6 เป็น
6.4ในปี 2551 เนื่องจากมีสินค้าคงคลังเพิ่มขึ้น

ค่าตอบแทนผู้สอบบัญชี

1.  ค่าสอบบัญชี

  บริษัทและบริษัทย่อยได้จ่ายค่าสอบบัญชีให้แก่สำนักงานสอบบัญชีในปี 2551 ดังมีรายละเอียดดังนี้

+-----------------------+------------------------+--------------------+
| ชื่อบริษัท                | ชื่อสำนักงานสอบบัญชี        | ค่าสอบบัญชี           |
+-----------------------+------------------------+--------------------+
| ไทยคาร์บอนแบล็ค จำกัด    | บริษัทสำนักงาน เอินส์ท แอนด์ | 900,000- บาท       |
| (มหาชน)               | ยัง จำกัด ประเทศไทย      |                    |
+-----------------------+------------------------+--------------------+
| เหลียวหนิง เบอร์ล่า       | Beijing Jingdu         | 75,000- หยวน       |
| คาร์บอน จำกัด           | Certified Accountants  |                    |
|                       | Co.,Ltd, Beijing ,     | (ประมาณ = 385,102  |
|                       | China                  | บาท)               |
+-----------------------+------------------------+--------------------+
| เบอร์ลา คาร์บอน เม็กซิโก  | ไม่มีผู้สอบบัญชี             | ไม่มี                |
| เอส เอ ดีอี ซี วี         | เนื่องจา                 |                    |
|                       | กอยู่ระหว่างเริ่มดำเนินกิจการ |                    |
+-----------------------+------------------------+--------------------+
|  อดิตยา เบอร์ล่า เคม     | บริษัทสำนักงาน เอินส์ท แอนด์ | 1,700,000- บาท     |
| ีคัลส์ (ประเทศไทย) จำกัด  | ยัง จำกัด ประเทศไทย      |                    |
+-----------------------+------------------------+--------------------+
| พี ท                   | Ernst & Young,         | 20,000 ดอลล่าร์      |
| ี อินโด ลิเบอร์ตี้ เท็กซ์ไทล์  | Purwantono, Sarwoko &  |                    |
|                       | Sandjaja, Jakata,      | (ประมาณ 701,648    |
|                       | Indonesia              | บาท)               |
+-----------------------+------------------------+--------------------+

หมายเหตุ

  บริษัทและบริษัทร่วมในประเทศไทย ใช้ผู้สอบบัญชีเดียวกัน
  แต่บริษัทย่อยและบริษัทร่วมที่ตั้งอยู่ที่ต่างประเทศไม่สามารถใช้สำนักงานสอบบัญชีเดียวกันได้
  เนื่องจากอยู่คนละประเทศ

2.  ค่าบริการอื่น

  ------------------------------------ ----------------------------------
  ไทยคาร์บอนแบล็ค จำกัด (มหาชน)           ค่าตรวจสอบงานที่เกี่ยวกับ BOI = 120,000
                                       บาท

  อดิตยา เบอร์ล่า เคมีคัลส์ (ประเทศไทย) จำกัด ค่าตรวจสอบงานที่เกี่ยวกับ BOI = 700,000
                                       บาท
  ------------------------------------ ----------------------------------